kardosdrur/scandi-wiki huggingface dataset:
Spark Matsunaga

Spark Masayuki Matsunaga (8. oktober 1916 i Kukuiula på Hawaii – 15. april 1990 i Toronto, Canada) var en amerikansk politiker. Han repræsenterede Hawaii og Det demokratiske parti både i USAs senat og Repræsentanternes hus. Han kom ind i Senatet i 1977, efter at have repræsenteret Hawaii i Repræsentanternes hus fra 1971 til 1977. Han døde af prostatakræft i 1990.

Matsunaga blev såret to ganger under 2. verdenskrig mens han kæmpede sammen med 442nd Regimental Combat Team. Efter militæret tog han en uddannelse fra Harvard Law School.

Eksterne henvisninger 
 Biografi

Medlemmer af Senatet i USA
Medlemmer af Repræsentanternes Hus i USA
Medlemmer af USA's kongres for det demokratiske parti
Personer fra Hawaii
Politikere fra USA
Patrick Duffy

Patrick Duffy (født 17. marts 1949) er en amerikansk skuespiller bedst kendt for sin rolle som Bobby Ewing i tv-serien Dallas.

Eksterne henvisninger 

 

Skuespillere fra Montana
Copenhagen International Documentary Festival

CPH:DOX er det officielle navn for Copenhagen International Documentary Festival, en international dokumentarfilmfestival grundlagt i 2002 af Tine Fischer og afholdes årligt i København, Danmark. CPH:DOX er vokset stødt siden begyndelsen og er i øjeblikket den største dokumentarfilmfestival i Nordeuropa  med et besøgstal på 91.400 gæster i 2015.

CPH:DOX er internationalt anerkendt for sin skarpe programprofil og for sit særlige fokus på film i feltet mellem dokumentarisme og andre kunstformer. CPH:DOX inviterer hvert år en eller flere anerkendte kunstnere og filmskabere til at tilrettelægge et eksklusivt filmprogram, og har præsenteret programmer af blandt andre Ai Weiwei, Olafur Eliasson, Laura Poitras, Naomi Klein & Avi Lewis, The Yes Men, Douglas Gordon, Nan Goldin, Harmony Korine og Animal Collective.

Parallelt med selve festivalen rummer CPH:DOX en række branche-initiativer. CPH:FORUM med det tilhørende CPH:MARKET for indkøbere og distributører, er et finansierings- og co-productionsforum så vel som et samlingspunkt for den danske og internationale filmbranche, og afholdes over tre dage under festivalen. I 2011 lancerede festivalen projektet ART:FILM med henblik på at støtte udviklingen og den faktiske produktion af film skabt af professionelle billedkunstnere.

Talentudviklingsprogrammet CPH:LAB (tidligere DOX:LAB) blev etableret i 2009, og hvert år bringer det omkring 20 internationale filmskabere sammen i par, for at lave et filmprojekt i fællesskab. En række af de over 40 film, som CPH:LAB har kommissioneret siden 2009 har været vist på internationale filmfestivaler i Venedig, Berlin, Toronto, Locarno og Rotterdam med flere.

Filmfestivalen organiserer desuden en lang række artist talks, masterclasses, workshops, seminarer og paneldiskussioner.

CPH:DOX annoncerede i november 2015, at festivalen skifter datoer fra november til marts. De seneste udgaver af CPH:DOX blev afholdt 21. april.- 12. maj 2021 og 23. marts - 3. april 2022.

Awards 
CPH:DOX uddeler hvert år priser indenfor seks faste konkurrenceprogrammer:

 CPH:DOX Award: Årets største, internationale dokumentarfilmoplevelser.
 NEW:VISION AWARD: Nyskabende og genrebrydende kunstfilm.
 NORDIC:DOX AWARD: Årets bedste nordiske dokumentarfilm.
 F:ACT AWARD: Film i feltet mellem undersøgende journalistik og dokumentarisme.
 Politikens Publikumspris: Politikens læsere stemmer på deres favoritfilm – og publikumsfavoritten vinder prisen.
 Doc Alliance Award: Syv dokumentarfilm præsenteret som del af et samarbejde mellem syv europæiske dokumentarfilmfestivaler.

Award vindere 
''(Award vinderne er fremhævet i gult)

2003 CPH:DOX

2004 CPH:DOX

2005 CPH:DOX

2006 CPH:DOX

2007 CPH:DOX

2008 CPH:DOX

2009 CPH:DOX

2010 CPH:DOX

2011 CPH:DOX

2012 CPH:DOX

2013 CPH:DOX

2014 CPH:DOX

Eksterne henvisninger og kilder 

 CPH:DOX Officiel side
 CPH:DOX på Facebook
 CPH:DOX på Twitter
 CPH:DOX på YouTube

Filmfestivaler i Danmark
Etableret i 2003
Filmpriser fra Danmark
Nâdiya

Nadia Zighem (født 19. juni 1973 i Tours) er en fransk sangerinde kendt under kunstnernavnet Nâdiya. Hun er af algiersk oprindelse. Hun er medlem af Les Enfoirés.

Albums

Singles

Referencer

Eksterne henvisninger 

 
 nadiyamusic.com
 
 
 

Sangere fra Frankrig
Sangere fra Algeriet
Personer fra Tours
Les Enfoirés
Buki-Yamaz (LP)

Buki-Yamaz er titlen på debutpladen af bandet med samme navn. Pladen blev indspillet i Easy Sound Studios, juli 1975.

Tracklist

Side 1 
 Hot Funk (Kasper Winding) – 5:37
 Buki-Yamaz (Aske Bentzon) – 5:49
 Mambo for Lone (Kim Sagild) – 3:25
 The One I Love (Kasper Winding) – 3:31
 Do the B.Y. (Kasper Winding) – 2:28

Side 2 
 Some Stardust from Cosmos (Aske Bentzon) – 4:52
 Brasilian Grass (Aske Bentzon) – 3:58
 Heavy Chops (Nordsø/Weisgard) – 2:27
 Pescador (Aske Bentzon) – 4:07
 Mysterious Funk (Kasper Winding) – 2:53
 Travel to Paradise (Aske Bentzon) – 2:55

Medvirkende 
 Aske Bentzon: Fløjte
 Kim Sagild: Guitarer
 Mikkel Nordsø: Guitarer
 Henrik Bødtcher: Bas
 Ethan Weisgard: Trommer
 Klavs Nordsø: Congas og percussion

Desuden medvirker 
 Kenneth Knudsen: Synthesizers
 Anders Gårdmand & Jens Haack: Saxofon
 Kasper Winding: Percussion og String Synthesizers
 Ben Besiakov: String Man

Teknisk information 
 Indspillet i Easy Sound Studios, juli 1975
 Indspilnings- og lydtekniker: Niels Erik Lund
 Front Cover af Jens Nordsø
 Fotos af Kaare Juncker
 Produceret af Buki-Yamaz
 Speciel tak til familien Lund

Andre oplysninger om udgivelsen 
 Pladeselskab: Hookfarm
 Kode: HLS 75-2
 All Rights Reserved
 n©b
 1975

Album fra 1975
Luxdorph

Luxdorph (udtales Lyxdorf) er en uddød dansk adelsslægt tilhørende brev- og lavadelen.

Våben 
Skjoldet firdelt med purpurfarvet hjerteskjold, hvori tre opadvendte, gennem en guld krone stukne guld pile, i 1. og 4. felt et fra venstre frembrydende elefanthoved i blåt; i 2. og 3. felt 2 guld bjælker mellem 3 pælvis satte (seksoddede) guld stjerner i rødt. På hjelmen 2 jernklædte arme, holdende den af 3 guld pile gennemstukne krone.

Historie 
Slægten kan følges tilbage til Christen Pedersen, bonde på Løgstrupgård, Løgstrup, Fiskbæk Sogn, Nørlyng Herred, der levede i 2. halvdel af det 1500-tallet, og som i ægteskab med Kirsten Bollesdatter (død 1588) havde sønnen Bolle Christensen (1574-1623), der arvede den fædrene gård og var gift med Else Bertelsdatter (død 1653). Dette ægtepar havde sønnen Christen Bollesen (ca. 1615-1669), der i årene 1635-42 var slotsskriver, hvorefter han kom i Renteriet; 1646 var han forpagter af Abrahamstrup og blev 1651 forstander på Herlufsholm. Ved sin indskrivning ved Københavns Universitet i 1660 latiniserede sit navn "Løxdorphius".

Christen Bollesen havde i ægteskab med Maren Staphrophski (død 1689, begravet 22 januar 1690 i Trinitatis Kirke), datter af superintendent på Gulland, magister Oluf Fochsen Staphrophski af russisk adel, blandt flere børn følgende, som alle den 20. marts 1679 fik våbenbrev med navnet "Luxdorph": Oversekretær, ordenssekretær og ceremonimester Bolle Luxdorph (1643-1698) til Sørup, ritmester Holger Luxdorph, Else Luxdorph (1646-1722), som ægtede Willum Worm, samt vicelandsdommer Peder Luxdorph (1648-1702). Peder Luxdorphs linje uddøde på mandslinjen med sønnen Henrik Luxdorph (død 1738).

Bolle Luxdorph var fader til oberst Christian Luxdorph (1684-1726) til Mørup, som var fader til historikeren, gehejmeråd Bolle Willum Luxdorph (1716-1788), med hvem slægten uddøde på mandslinjen.

Kilder 
 Danmarks Adels Aarbog 1924, s. 475-478.

 
Adelsslægter fra Danmark
Christian Hermann Helverskov

Christian Hermann Helwerskov (Helverskou), født Henrichsen (9. december 1655 i København – 20. april 1733 i Skive) var en dansk godsejer og landsdommer. 

Han var søn af rådmand og overformynder Henrik Jakobsen og hustru Helene Helverskov, studerede jura ved Københavns Universitet og i udlandet. Han vendte hjem i 1681 og blev udnævnt til sekretær i Danske Kancelli.

I 1684 giftede han sig med Hedevig von Itzen. Hun var forældreløs og var derfor vokset op hos sin farbror, den velhavende københavnske handelsmand Albrecht Itzen. Hedevig von Itzen arvede hovedgården Irup i 1679. Ved sit giftermål blev Helverskov ejer af denne herregård, og samme år som han overtog Irup, blev han udnævnt til vicelandsdommer over Lolland-Falster.

24. maj 1688 blev Helverskov og hans søster, Anna Margrethe Helverskov (gift med landsdommer Peder Luxdorph) adlet, hvorved de antog deres moders navn. Samme år købte han Øland af den forgældede adelsmand Laurids Seefeld. I 1695 blev Helverskov udnævnt til virkelig landsdommer over Lolland-Falster, og i 1701 fik han titel af justitsråd.

Helverskov efterlod sig et værk i både poesi og prosa: En samling stykker til at more sig over (Rapsodia varia pro lubitus collectanea) i fem bind. Værket findes på Det Kongelige Bibliotek. Han har desuden udgivet en håndskreven lægebog, som opbevares i Dansk Folkemindesamling. Heri har han samlet en række husråd for forskellige lidelser og angivet, hvorledes de skulle behandles.

I 1728 døde Hedevig von Itzen, og Helverskov døde i 1733 i Skive, da han blev syg på vej hjem fra snapstinget i Viborg. De er begge begravet i Hørdum Kirke, hvor to epitafier er rejst over dem. 

Parret fik 3 døtre, men ingen søn, som overlevede dem, og derfor uddøde adelsslægten.

Litteratur 
 Johs. E. Tang Kristensen: "Den lærde landsdommer Christian Hermann Helwerskov og hans manuskripter", Fund og Forskning, bind 7 (1960). Online-udgave

Kilder 
 Slægtsside, backup

Godsejere fra Danmark
Landsdommere fra Danmark
Danskere i 1600-tallet
Danskere i 1700-tallet
Personer fra København
Embedsmænd fra Danmark
Digtere fra Danmark
Dansksprogede forfattere fra Danmark
Musselburgh Links

Musselburgh Links er en golfbane i Musselburgh, East Lothian, Skotland. Den anses af Guinness Book of World Records for den ældste golfbane i verden, og den ældste bane, der fortløbende har været spillet på. Det er dokumenteret, at der blev spillet golf på dette sted i 1672, og det rygtes, at Marie Stuart spillede der i 1567. Der var oprindeligt syv huller, men et ottende blev tilføjet i 1838 og et niende i 1870. 

Musselburgh lagde sammen med Prestwick Golf Club og St Andrews Links på skift græs til The Open Championship i 1870'erne og 1880'erne. Banen blev valgt, fordi den blev brugt af The Honourable Company of Edinburgh Golfers, og den var i alt vært for seks udgaver af The Open, første gang i 1874 og sidste gang i 1889. Da The Honourable Company anlagde sin egen private bane i Muirfield, blev Musselburgh droppet til fordel for Muirfield i the Open's rota. Banen efterlod imidlertid et vigtigt aftryk i golfsportens historie, idet det var ud fra standarden på denne banes huller, at R&A i 1893 fastsatte diameteren på et golfhul til 4¼ tomme.

Musselburgh er nu en offentligt ejet bane, der administreres af East Lothian Council. Banen har stadig blot ni huller og har par 34. At banen kun har ni huller begrænser dens tiltrækning på spillere, og medlemskaber er lettilgængelige og billige. Sæsonkort for blot at spille på banen er også tilgængelige.

Kilder / eksterne henvisninger 
 Official site

Noter 

Golfklubber og -baner i Skotland
Guerillaguiding

Guerillaguiding (dansk) eller Guerrilla Guiding (engelsk) er lokale beboeres frivillinge guiding af turister, der ser ud som om de har brug hjælp fordi de har en finger på et kort, har brug for et råd til en god restaurant osv.

Konceptet er opstået i København og er udviklet af københavneren Anton Greiffenberg, og har således fået tilnavnet Copenhagen. Det er ikke-kommercielt og har til formål at opfordre københavnere til at hjælpe turister der ser fortabte ud for herigennem at give turisterne et positivt indtryk af København og dens beboere.

Hvorfor er det opstået?
Initiativet er opstået som reaktion på den negative omtale Danmark har fået i internationale medier i kølvandet på bl.a. grænsekontrol-sagen, muhammedtegningerne m.m.

Hvordan foregår det?
Alle kan blive en guerillaguide. Man kan bare melde sig til på facebook.com/GGCPH . Der er ingen forpligtelser, men det er blot en opfordring om at henvende sig og tilbyde sin hjælp når man spotter en turist, der ser vildfaren ud. 
Idéen er at man melder sig under guerillaguide-fanerne og alene her er man med til at sprede budskabet. Herefter kan man, hvis man guider en turist, tage et billede af turisten, fortælle om initiativet og dele billedet på Facebook, så turisten kan gå ind på www.facebook.com/GGCPH og tagge sig selv i billedet og fortælle om hvor han/hun blev guidet hen.

Eksterne links 
Andre der har skrevet om guerillaguiding:

 Geek Girl Revival: http://geekgirlrevival.blogspot.com/2011/08/guerilla-guiding-copenhagen.html
 Trine Ross: http://www.trineross.com/TrineRoss.com/Trines_tips/Optegnelser/2011/7/10_Blive_en_del_af_Guerilla_Guide_Copenhagen.html
 Magasiet KBH: http://magasinetkbh.dk/node/1255
 Politiken: https://politiken.dk/kultur/art5019231/Hj%C3%A6lp-en-stakkels-turist-i-K%C3%B8benhavn (also in print)
 Stop det dog: http://stopdetdog.wordpress.com/2011/07/28/kobenhavnere-unite/
 Acie: http://acie.looklab.dk/livet-som-agurk/photo-diary/photo-diary-02-08-11/
 The Impressionista: http://theimpressionista.com/2011/08/guerilla-guiding-copenhagen/
 Downtown.dk blog: http://blog.downtown.dk/?p=2848 
 Glocal Hospitality: http://glocalhospitality.wordpress.com/2011/08/11/guerilla-guiding-copenhagen-2/
 Luksus Magazine (august): http://www.luksusmag.dk/

Begreber
Turisme
Livsbrev

Livsbrev blev hyppigt anvendt i perioden 1500–1800, bruges om brev som viser at indehaveren har fået overdraget noget på livstid. Som oftest er overdragelsen foretaget af kongen. 

Livsbrev kan gælde for ejendomme, len og andet.

Ekstern henvisning 
 Livsbrev – Ordbog – ODS – ordnet.dk

Tekster
Breve
Forbundet Kommunikation og Sprog

Forbundet Kommunikation og Sprog (KS) er en faglig organisation for kommunikatører og sprogfolk med en universitetsbaggrund. Forbundet har i 2014 5.178 arbejdsmarkedstilknyttede medlemmer ifølge Danmarks Statistik. KS indgår i Akademikerne og deler a-kasse med Dansk Journalistforbund.

Medlemmer 

Den største del af KS-medlemmerne er erhvervsaktive i det offentlige og private erhvervsliv. De arbejder med kommunikation, sprog og marketing. En anden stor medlemsgruppe er studerende på landets universiteter og handelshøjskoler.
KS udgiver medlemsbladet KOM magasinet , der udkommer otte gange om året.

Organisation 

Kommunikation og Sprog er partipolitisk uafhængig. KS drives af medlemmerne, som vælger repræsentanter til de styrende organer. KS ledes af en hovedbestyrelse på 10 medlemmer med formand Per Lindegaard Hjorth i spidsen. Hovedbestyrelsen og formanden vælges af repræsentantskabet, som er den øverste myndighed. Repræsentantskabet består af 47 repræsentanter, der vælges for to år ad gangen.

Historie 

KS’ historie går tilbage til 1970, hvor Handelshøjskolens Korrespondentsammenslutning (HAK) blev stiftet. HAK optog korrespondenter fra handelshøjskolerne, men i 1976 begyndte HAK også at optage erhvervssproglige kandidater, og ændrede året efter navn til Handelshøjskolens korrespondentsammenslutning (HAK)/Erhvervssprogligt Forbund. I 1979 fik Erhvervssprogligt Forbund sin egen arbejdsløshedskasse, som fik navnet Erhvervssproglig Arbejdsløshedskasse. 
I 2004 skiftede Erhvervssprogligt Forbund navn til Forbundet Kommunikation og Sprog og fik samtidig et nyt logo og optagelsesområde, og i 2007 blev Arbejdsløshedskassen lagt sammen med journalisternes A-kasse og går nu under navnet A-Kassen for Journalistisk, Kommunikation og Sprog (AJKS) . 

I 2023 annoncerede KS og DM at de arbejder hen mod at fusionere.

Kilder

Eksterne henvisninger 

 Link til KS' hjemmeside 

Brancheforeninger i Danmark
Etableret i 1970
Helverskov

Helverskov (eller Helverschou, i nogle kilder optræder mellemnavnet Helmerskov) er en dansk adelsslægt tilhørende brevadelen, samt en af de tilbageværende slægtskaber fra den gamle kongeslægt. Slægten kan spores helt tilbage til Halfdan Snialla (Konge af Skåne og far til Regnar Lodbrog). Slægten berører Gorm Den Gamle, Valdemar Den Store og Valdemar Sejr.

Slægten strækker sig helt fra Halfdan Snialla til den senere adlede Godsejer Christian Hermann Helverskov og Godsejeren Albrecht Itzen, og er derfor en adelsslægt samt kongeslægt.

24. maj 1688 blev landsdommer Christian Herman Henrichsen (1655-1733) og hans søster, Anna Margrethe Henrichsen (31. januar 1651 – 1713, 1. gang gift med Peder Hansen Hovenbeck, 2. gang gift med landsdommer Peder Luxdorph) adlet, hvorved de antog deres moders navn. De var børn af rådmand i København Henrik Jakobsen (1625-1668) og Helene Helverskov (1634-1666), som var datter af slotsforvalter, kgl. officiant og kancellist Christen Pedersen, som kom fra Helberskov ved Mariager Fjord.

Kilder 
 Slægtsside
 Danmarks Adels Aarbog 1922, s. 492.

Referencer 

Slægter fra Danmark
Adelsslægter fra Danmark
Peder Luxdorph

Peder Luxdorph (1648 – 5. januar 1702 på Fjællebro) var en dansk godsejer og landsdommer, bror til bl.a. Bolle Luxdorph.

Han blev student fra Herlufsholm 1666, studerede retsvidenskab i udlandet, blev 1678 vicelandsdommer ved Lolland-Falsters Landsting, 1679 nobiliteret, 1685 landsdommer på Fyn, 1687 kancelliråd, 1700 justitsråd, død 5. januar 1702.

Gift med Anna Margrethe Helverskov (født 31. januar 1651, nobiliteret 1688), datter af rådmand i København Henrik Jacobsen og Helene Helverskov samt enke efter Peder Hansen Hovenbek til Hanstedgård. Luxdorph, der var en velhavende mand, fik 1683 skøde på Fjellebro med Skovgård, hvis gods han forøgede; hans enke solgte 1710 disse ejendomme og flyttede til Svendborg, hvor hun døde 1713.

Kilder 
 G.L. Wad, "Peder Luxdorph", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Herregaarde XII: Fjellebro.
 G.L. Wad, Dimitt. fra Herlufsholm II, 172 f.

Godsejere fra Danmark
Landsdommere fra Danmark
Peder
Danskere i 1600-tallet
Danskere i 1700-tallet
Personer fra Fyn
Personer i Dansk Biografisk Leksikon
Herlovianere
Willum Worm

Willum Worm er navnet på flere personer:

 Willum Wom (1563-1629) – dansk borgmester i Aarhus og tolder i Skagen
 Willum Worm (justitiarius) (1633-1704) – dansk justitiarius og kgl. ordenshistoriograf
 Willum Worm (digter) (1698-1737) – dansk overretsassessor og digter
Muirfield

Muirfield er en privat ejet linksgolfbane, som er hjemsted for The Honourable Company of Edinburgh Golfers. Banen ligger i Gullane, East Lothian, Skotland med udsigt over Firth of Forth. Banen blev anlagt i 1891, da The Honourable Company of Edinburgh Golfers flyttede fra Musselburgh Links. Old Tom Morris designede den nye bane. Den er blevet modificeret og opdateret flere gange, især indtil de sene 1920'ere, hvorefter udviklingen blev bremset.

Muirfield er en af de golfbaner, som på skift er vært for The Open Championship. Den første udgave af mesterskabet blev spillet på banen i 1892, og det var den første turnering nogensinde, som blev afviklet over fire runder, dvs. 72 huller. Banen har lagt græs til mesterskabet 15 gange, senest i 2002 hvor Ernie Els vandt. Andre tidligere vindere på Muirfield inkluderer Nick Faldo (to gange), Tom Watson, Lee Trevino, Jack Nicklaus, Gary Player, Henry Cotton, Alf Perry, Walter Hagen, Harry Vardon og Harold Hilton. Muirfield har også været vært for The Amateur Championship (ti gange), Ryder Cup 1973, Walker Cup 1959 og 1979, Curtis Cup 1952 og 1984 samt mange andre turneringer.

Kilder / eksterne henvisninger 
 Muirfield – The Honourble Company of Edinburgh Golfers

Noter 

Golfklubber og -baner i Skotland
Etableret i 1891
Sport i Edinburgh
East Lothian
Den Maritime Havarikommission

Den Maritime Havarikommission hører under Erhvervs- og Vækstministeriet, og arbejder som en selvstændig enhed, der undersøger ulykker til søs med henblik på forebyggelse samt og for at fremme initiativer, der øger sikkerheden på et rent hav.

Den undersøger søulykker og arbejdsulykker på danske handels- og fiskeskibe samt ulykker på udenlandske skibe, når de sker i dansk territorialfarvand.

Formål 
Den Maritime Havarikommissions formål er, at klarlægge omstændighederne i forbindelse med ulykker til søs med sigte på at forebygge ulykker.

Kommissionen formidler viden om ulykker, der bruges af fiskeri- og søfartserhvervene til at forbedre sikkerheden.

Undersøgelserne tager ikke stilling til strafferetlige eller erstatningsretlige aspekter ved ulykker.

Lovgrundlag 
Den Maritime Havarikommissions virkefelt er bestemt ved følgende love og bekendtgørelser:

 Lov nr. 457 af 18. maj 2011 – Lov om sikkerhedsundersøgelse af ulykker til søs.
 Bek. nr. 585 af 8. juni 2011 for Grønland om undersøgelse af ulykker til søs. 
 Bek. nr. 638 af 14. juni 2011 om indberetning af søulykker, dødsfald samt hændelser til søs. 

I 2022 var budgettet på 4,4 mio kr.

Søulykker 
En ulykke til søs betyder en hændelse eller en række af hændelser, som er opstået i direkte forbindelse med et skibs drift, og som har medført en af følgende hændelser:

 En persons død eller alvorlig skade på vedkommende,
 en persons fald over bord,
 et skibs forlis, formodede forlis eller at et skib forlades,
 materiel skade på et skib,
 at et skib strander eller gøres umanøvredygtigt, eller at et skib involveres i en kollision,
 materiel skade på havneinfrastruktur uden for skibet, som kunne bringe skibets, eller et andet skibs eller en enkeltpersons sikkerhed i alvorlig fare, eller
 alvorlig skade på miljøet eller risiko for alvorlig skade på miljøet, som er forårsaget af skade på et eller flere skibe.

En ulykke til søs omfatter dog ikke en bevidst handling eller forsømmelse begået med den hensigt at skade et skibs, en enkeltpersons eller miljøets sikkerhed.

Søulykkesrapporter 
Ved alvorlige ulykker eller ved ulykker, hvor der er noget at lære, udarbejder Den Maritime Havarikommission en søulykkesrapport. Søulykkesrapporter kan findes på kommissionens hjemmeside.

Eksterne Henvisninger 
 Den Maritime Havarikommissions hjemmeside

Referencer 

Søfart
Håndbold under sommer-OL 1936

Håndbold under sommer-OL 1936 var første gang at denne sport var på de olympiske program. Der var seks hold der deltog.

De seks hold blev delt i to grupper af hver tre. Hvert hold spillede mod de to andre i gruppen en gang. De to bedste hold i hevr gruppe gik videre til finalerunden, mens de tredje-rangerede hold spillede mod hinanden om femte- og sjettepladsen.

I finalerunden, spillede hvert hold mod de andre tre hold en gang. De endelige placeringer var baseret på holdenes resultater i de tre kampe.

Medaljevindere

Resultater

Indledende runde

Gruppe A

Gruppe B

Klassifikation 5/6

Sidste runde

Deltagende lande 
Hvert land fik lov til at stille op med et hold på 22 spillere og de var alle berettiget til at deltage.

I alt 105(*) håndboldspillere fra 6 lande deltog i turneringen:

  Østrig (22)
  Tyskland (22)
  Ungarn (16, ud af en trup på 21)
  Rumænien (15, ud af en trup på 20)
  Schweiz (17, ud af en trup på 18)
  USA (13, ud af en trup på 14)

(*) NOTE: Kun spillere som har spillet i mindst en kamp er talt med.

Navnene på alle reservespillerne er ikke kendte.

Trupper

Eksterne henvisninger 
 http://www.la84foundation.org/5va/reports_frmst.htm

Noter 

Sommer-OL 1936
1936
Håndbold i 1936